ai4bharat/Pralekha huggingface dataset:
বৈদ্যুতিন ও তথ্যপ্রযুক্তি মন্ত্রক
আজাদি কা ডিজিটাল মহোৎসবের দ্বিতীয় দিন
নয়াদিল্লী, ৩০ শে নভেম্বর, ২০২১
আজাদি কা ডিজিটাল মহোৎসব সপ্তাহ ২৯শে নভেম্বর থেকে ৫ই ডিসেম্বর উদযাপিত হচ্ছে। সপ্তাহের দ্বিতীয় দিন “কৃত্রিম মেধার সাহায্যে জনসাধারণের মঙ্গলের জন্য বিভিন্ন সমস্যার সমাধান” শীর্ষক একটি আলোচনা চক্রের আয়োজন করা হয়। সর্বাঙ্গীন উন্নয়ন এবং সকলের ক্ষমতায়ণের মতো সামাজিক পরিবর্তন আনতে কৃত্রিম মেধা গুরুত্বপূর্ণ ভূমিকা পালন করতে পারে। প্রধানমন্ত্রীর আত্মনির্ভর ভারতের স্বপ্ন পূরণে ডিজিটাল ইন্ডিয়া একটি গুরুত্বপূর্ণ পদক্ষেপ, যেখানে দেশের নাগরিকদের বিপুল সম্ভাবনা প্রযুক্তির মাধ্যমে প্রকাশিত হয় এবং মানুষের জীবনযাত্রার মানোন্নয়নের সর্বাত্মক বিকাশ নিশ্চিত হয়।
আলোচনা চক্রে কেন্দ্রের মুখ্য বিজ্ঞান উপদেষ্টা অধ্যাপক কে বিজয় রাঘবন, বৈদ্যুতিন ও তথ্যপ্রযুক্তি সচিব শ্রী অজয় প্রকাশ সেহেনয়, তেলেঙ্গানা সরকারের তথ্যপ্রযুক্তি দপ্তরের প্রধান সচিব শ্রী জয়ন্ত রঞ্জন এবং ওয়াধওয়ানি ইন্সটিটিউট অফ টেকনোলজির অ্যান্ড পলিসির মুখ্য কার্য নির্বাহী আধিকারিক শ্রী প্রকাশ কুমার অংশগ্রহণ করেন। এনইজিডি-র সভাপতি ও কার্যনির্বাহী আধিকারিক শ্রী অভিষেক সিং অনুষ্ঠানটি সঞ্চালনা করেন। আলোচনায় কেন্দ্র, রাজ্য সরকারগুলি ও শিল্প সংস্থায় কৃত্রিম মেধার সাহায্যে বিভিন্ন কাজের অভিজ্ঞতা নিয়ে আলোচনা হয়।
অধ্যাপক বিজয় রাঘবন জানান, কৃত্রিম মেধা উদ্ভাবনের মাধ্যমে সরকারি প্রতিষ্ঠানগুলিতে উন্নত ব্যবস্থা গড়ে তোলা সম্ভব। দেশে পিএম-এসটিএআইসি-র মাধ্যমে এ সংক্রান্ত গবেষণার বিভিন্ন উদ্যোগ নেওয়ার কথা তিনি জানান। দৈনন্দিন সরকারি কাজে কৃত্রিম মেধার প্রয়োগের জন্য শিল্প সংস্থা ও শিক্ষা প্রতিষ্ঠানগুলির মধ্যে সহযোগিতা গড়ে তোলার বিষয়টি তিনি উল্লেখ করেন।
তেলেঙ্গানায় কৃত্রিম মেধা মিশনের সাহায্যে প্রশাসনিক কাজে দক্ষতা বৃদ্ধির সম্পর্কে শ্রী জয়েশ রঞ্জন বিস্তারিতভাবে জানান। তেলেঙ্গানায় কৃষি ক্ষেত্রের উন্নয়নে সাগু-বাগু প্রকল্পে কৃত্রিম মেধাকে কিভাবে কাজে লাগানো হচ্ছে সে সম্পর্কে বিস্তারিত তথ্য তুলে ধরা হয়।
শ্রী অভিষেক সিং বৈদ্যুতিন ও তথ্যপ্রযুক্তি মন্ত্রকের গুরুত্বপূর্ণ ভূমিকার কথা উল্লেখ করেন। শ্রী প্রকাশ কুমার জানান, আমলাতন্ত্রের বিভিন্ন স্তরে দক্ষতা বৃদ্ধিতে কৃত্রিম মেধা সহায়ক হতে পারে। আলোচনার শেষে শ্রী অজয় প্রকাশ সেহেনয় দেশজুড়ে ডিজিটাল কর্মসূচির বাস্তবায়নের ওপর গুরুত্ব দেন। এর মাধ্যমে প্রতিটি দেশবাসী উন্নত পরিষেবা পাবেন। ১৩০ কোটি ভারতবাসীর সর্বাঙ্গীন উন্নয়নে কৃত্রিম মেধার গুরুত্বের কথা তিনি তুলে ধরেন।
(CG/CB/NS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৮১ কোটি ৮৫ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৭৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৬ হাজার ১১৫
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯ হাজার ৫৭৫, যা দেশে মোট আক্রান্তের ০.৯২ শতাংশ
সাপ্তাহিক-ভিত্তিতে আক্রান্তের হার ২.০৮ শতাংশ, যা গত ৮৮ দিন ৩ শতাংশের নীচে
নয়াদিল্লি, ২১ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৯৬ লক্ষ ৪৬ হাজার ৭৭৮। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৮১ কোটি ৮৫ লক্ষ ১৩ হাজার ৮২৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬৯,৩৮৬
৮৭,৫০,১০৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৪৬,০১৬
১,৪৫,৬৬,৬৯৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৩,১২,৯৭,৭৫৭
৬,২৬,৬৬,৩৪৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৫,২০,৬৭,১৫২
৭,০০,৭০,৬০৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,৭৪,৮৭,৮৪৯
৫,২৮,৯২,০১১
|
|
মোট
|
|
|
|
৮১,৮৮,১৩,৮২৭
দেশে গত ২৪ ঘণ্টায় সুস্থ হয়েছেন ৩৪ হাজার ৪৬৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ২৭ লক্ষ ৪৯ হাজার ৫৭৪।
জাতীয় স্তরে সুস্থতার হার বর্তমানে ৯৭.৭৫ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৮৬ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ২৬ হাজার ১১৫ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৯ হাজার ৫৭৫, যা মোট আক্রান্তের ০.৯২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৪ লক্ষ ১৩ হাজার ৯৫১টি নমুনা পরীক্ষা হয়েছে। এর ফলে, সামগ্রিকভাবে মোট টিকাকরণের সংখ্যা ৫৫ কোটি ৫০ লক্ষ ৩৫ হাজার ১১৭।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.০৮ শতাংশ, যা গত ৮৮ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৮৫ শতাংশে। দৈনিক-ভিত্তিতে আক্রান্তের হার গত ২২ দিন ৩ শতাংশের নীচে রয়েছে এবং গত ১০৫ দিন ৫ শতাংশের নীচে।
CG/BD/SB
(Visitor Counter : 134
প্রধানমন্ত্রীরদপ্তর
হিমাচল দিবস উপলক্ষে প্রধানমন্ত্রীর বার্তা
“হিমাচল প্রদেশের জনসাধারণ চ্যালেঞ্জকে সুযোগে পরিণত করেছেন”
“ডবল ইঞ্জিন সরকার গ্রামীণ সড়ক ও মহাসড়ক চওড়া করা এবং রেল নেটওয়ার্ক সম্প্রসারণের যে উদ্যোগ নিয়েছে , তার ফল এখন পাওয়া যাচ্ছে”
“সৎ নেতৃত্ব, শান্তিপ্রিয় পরিবেশ, ঈশ্বরের আশীর্বাদ এবং হিমাচলের কঠোর পরিশ্রমী জনসাধারণ রাজ্যকে অতুলনীয় করে তুলেছে। দ্রুত উন্নয়নের জন্য যা যা প্রয়োজন, সেগুলি সবই হিমাচল প্রদেশে রয়েছে”
নয়াদিল্লি, ১৫ এপ্রিল, ২০২২
প্রধানমন্ত্রী শ্রী নরেন্দ্র মোদী হিমাচল প্রদেশের ৭৫তম প্রতিষ্ঠা দিবসে তাঁর বার্তায় রাজ্যবাসীকে শুভেচ্ছা জানিয়েছেন। তিনি বলেন, স্বাধীনতার ৭৫তম বর্ষে হিমাচল প্রদেশের ৭৫তম প্রতিষ্ঠা দিবস একটি অদ্ভুত সমাপতন। তিনি রাজ্যের প্রতিটি মানুষের কাছে আজাদি কা অমৃত মহোৎসব সময়কালে উন্নয়নের স্বাদ পৌঁছে দেওয়ার ক্ষেত্রে সরকারের অঙ্গীকারের কথা আবারও জানিয়েছেন।
প্রধানমন্ত্রী তাঁর বার্তায় ব্যক্তিগত প্রসঙ্গ উল্লেখ করে বলেন, এই সুন্দর রাজ্যের সঙ্গে তাঁর সম্পর্ক দীর্ঘদিনের । তিনি শ্রী অটল বিহারী বাজপেয়ীর একটি কবিতার উদ্ধৃতি দেন। শ্রী মোদী বলেন, এই রাজ্যের মানুষ পরিশ্রমী এবং তাঁদের অধ্যবসায় রয়েছে।
১৯৪৮ সালে পার্বত্য রাজ্যটির প্রতিষ্ঠার সময় বিভিন্ন চ্যালেঞ্জ দেখা দেয়। প্রধানমন্ত্রী বলেন, রাজ্যের মানুষ সেই চ্যালেঞ্জকে সুযোগে পরিণত করেছেন। উদ্যান পালন, অতিরিক্ত বিদ্যুৎ, সাক্ষরতার হার, গ্রামাঞ্চলে সড়ক যোগাযোগ ব্যবস্থাপনা এবং প্রত্যেক বাড়িতে নলবাহিত জল ও বিদ্যুৎ সংযোগ পৌঁছে যাওয়ায় প্রধানমন্ত্রী রাজ্যের প্রশংসা করেন। বিগত ৭-৮ বছরে রাজ্যের বিভিন্ন ক্ষেত্রে সাফল্যের কথা তিনি তাঁর বার্তায় তুলে ধরেন। “তরুণ জয়রামজীর নেতৃত্বে ডবল ইঞ্জিন সরকার গ্রামীণ সড়ক ও মহাসড়ক চওড়া করা এবং রেল নেটওয়ার্ক সম্প্রসারণের যে উদ্যোগ নিয়েছে , তার ফল এখন পাওয়া যাচ্ছে। যোগাযোগ ব্যবস্থা উন্নত হওয়ায় হিমাচল প্রদেশের পর্যটন শিল্প নতুন নতুন অঞ্চলে, নতুন নতুন জায়গায় প্রসারিত হয়েছে”।
শ্রী মোদী পর্যটন শিল্পের নতুন জোয়ারের কথা উল্লেখ করে বলেন, এর ফলে স্থানীয় পর্যায়ে মানুষের কর্মসংস্থান সৃষ্টি হচ্ছে এবং নতুন নতুন সুযোগ তৈরি হচ্ছে। তিনি স্বাস্থ্য ক্ষেত্রে উন্নয়নের বিষয় উল্লেখ করে বলেন, মহামারীর সময় সফলভাবে দ্রুততার সঙ্গে এই রাজ্যে টিকাকরণ অভিযান হয়েছে।
প্রধানমন্ত্রী হিমাচল প্রদেশের সমস্ত সম্ভাবনাকে কাজে লাগানোর জন্য কঠোর পরিশ্রমের উপর গুরুত্ব দেন। তিনি বলেন, অমৃতকালে পর্যটন, উচ্চ শিক্ষা, গবেষণা, তথ্য প্রযুক্তি, জৈব প্রযুক্তি, খাদ্য প্রক্রিয়াকরণ এবং প্রাকৃতিক পদ্ধতিতে চাষের ক্ষেত্রে আরও অগ্রগতি প্রয়োজন। এবারের বাজেটে ভাইব্রেট ভিলেজ প্রকল্পের কথা উল্লেখ করে শ্রী মোদী বলেন, হিমাচল প্রদেশ এর থেকে প্রচুর সুবিধা পাবে। তিনি যোগাযোগ ব্যবস্থার উন্নতি, বনাঞ্চল সম্প্রসারণ এবং স্বচ্ছতা অভিযানে রাজ্যবাসীর অংশগ্রহণের কথা উল্লেখ করেন।
মুখ্যমন্ত্রী এবং তাঁর টিমের সদস্যরা সামাজিক সুরক্ষা সহ বিভিন্ন ক্ষেত্রে কেন্দ্রীয় প্রকল্পগুলিকে যথাযথ বাস্তবায়নের জন্য প্রধানমন্ত্রী তাঁদের প্রশংসা করেন। “সৎ নেতৃত্ব, শান্তিপ্রিয় পরিবেশ, ঈশ্বরের আশীর্বাদ এবং হিমাচলের কঠোর পরিশ্রমী জনসাধারণ রাজ্যকে অতুলনীয় করে তুলেছে। দ্রুত উন্নয়নের জন্য যা যা প্রয়োজন, সেগুলি সবই হিমাচল প্রদেশে রয়েছে।“
CG/CB/SB
(
প্রধানমন্ত্রীরদপ্তর
রক্তদান অমৃত মহোৎসবে যাঁরা রক্ত দান করেছেন প্রধানমন্ত্রী তাঁদের অভিনন্দন জানিয়েছেন
নয়াদিল্লি, ১৪ জুন, ২০২৩
প্রধানমন্ত্রী শ্রী নরেন্দ্র মোদী বিশ্ব রক্তদাতা দিবসে রক্তদাতাদের এবং রক্তদান অভিযানের প্রশংসা করেছেন।
স্বাস্থ্য মন্ত্রক জানিয়েছে যে “নিয়মিত রক্ত দান করুন, প্লাজমা দান করুন, জীবন বাঁচান” এই বার্তাটি ছড়িয়ে দিয়ে আজ সারা বিশ্বে ব্যাপক উৎসাহের সঙ্গে বিশ্ব রক্তদাতা দিবস পালিত হয়েছে।
‘রক্তদান অমৃত মহোৎসবের অঙ্গ হিসেবে রক্তদাতাদের অভিনন্দন জানিয়ে বিভিন্ন রক্তদান শিবিরের আয়োজন করা হয়েছে।’
প্রধানমন্ত্রী ট্যুইটে বলেছেন;
“আমি সমস্ত রক্তদাতাদের প্রশংসা জানাই। তাঁদের স্বহৃদয় আচরন অগণিত জীবন রক্ষা করবে। এটি ভারতের সেবা ও সহানুভূতি নীতিকে পুনরায় নিশ্চিত করেছে।”
(CG/SS/NS …
প্রধানমন্ত্রীরদপ্তর
মাসিক বেতার অনুষ্ঠান ‘মন কি বাত’-এর জন্য নাগরিকদের মতামত আহ্বান প্রধানমন্ত্রীর
নয়াদিল্লি, ১৩ জুন, ২০২৩
প্রধানমন্ত্রী শ্রী নরেন্দ্র মোদী মাসিক বেতার অনুষ্ঠান ‘মন কি বাত’-এর জন্য জনসাধারণের মতামত আহ্বান করেছেন। এ মাসের ‘মন কি বাত’ প্রচারিত হবে ১৮ জুন।
এক ট্যুইট বার্তায় প্রধানমন্ত্রী বলেছেন :
“এ মাসের #MannKiBaat অনুষ্ঠান প্রচারিত হবে ১৮ জুন রবিবার। ঐ অনুষ্ঠানের জন্য আপনাদের কাছ থেকে মতামত পেতে খুব ভালো লাগে। NaMo অ্যাপ অথবা MyGov-এ আপনার মতামত পাঠান কিংবা 1800-11-7800-তে আপনার বক্তব্য রেকর্ডও করতে পারেন।”
https://www.mygov.in/group-issue/inviting-ideas-mann-ki-baat-prime-minister-narendra-modi-25th-june-2023/?target=inapp&type=group_issue&nid=340041
(CG/CB/DM/…..
প্রধানমন্ত্রীরদপ্তর
স্বাধীনতা সংগ্রামী ভি ও চিদাম্বরম পিল্লাইয়ের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ০৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী স্বাধীনতা সংগ্রামী ভি ও চিদাম্বরম পিল্লাই’কে তাঁর জন্মবার্ষিকীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “মহান স্বাধীনতা সংগ্রামী ভি ও চিদাম্বরম পিল্লাই-কে তাঁর জন্মবার্ষিকীতে শ্রদ্ধা জানাই। স্বাধীনতা আন্দোলনে অনন্য অবদানের জন্য দেশ তাঁর প্রতি কৃতজ্ঞ। তিনি আর্থিক প্রবৃদ্ধির উপর এবং আত্মনির্ভর হয়ে উঠতে বিশেষ গুরুত্ব দিতেন। তাঁর আদর্শ আমাদের অনুপ্রাণিত করে”।
PG/CB/SB…
(
প্রধানমন্ত্রীরদপ্তর
বঙ্গবন্ধু শেখ মুজিবুর রহমানের জন্মবার্ষিকীতে শ্রদ্ধা প্রধানমন্ত্রীর
নয়াদিল্লি, ১৭ মার্চ, ২০২১
প্রধানমন্ত্রী শ্রী নরেন্দ্র মোদী বঙ্গবন্ধু শেখ মুজিবুর রহমানের জন্মবার্ষিকীতে শ্রদ্ধা জানিয়েছেন।
প্রধানমন্ত্রী বলেছেন, “মানবাধিকার ও স্বাধীনতার মূর্ত প্রতীক বঙ্গবন্ধু শেখ মুজিবুর রহমানকে তাঁর জন্মবার্ষিকীতে আমার আন্তরিক শ্রদ্ধা। সমস্ত ভারতবাসীর কাছেও তিনি বীর হিসেবে গণ্য হয়ে থাকেন। চলতি মাসের শেষের দিকে ঐতিহাসিক মুজিব বর্ষ উদযাপন উপলক্ষে বাংলাদেশ সফরে যেতে পারা আমার কাছে সম্মানের বিষয়।”
স্বাস্থ্যওপরিবারকল্যাণমন্ত্রক
ডক্টর হর্ষবর্ধন ন্যাকো এবং স্বাস্থ্য ও পরিবার কল্যাণ মন্ত্রক আয়োজিত রেড রিবন কুইজ প্রতিযোগিতার গ্র্যান্ড ফিনালের উদ্বোধন করেছেন
নতুন দিল্লি, ১২ জানুয়ারি, ২০২১
কেন্দ্রীয় স্বাস্থ্য ও পরিবারকল্যাণমন্ত্রী ডক্টর হর্ষবর্ধন আজ ওই মন্ত্রকের রাষ্ট্রমন্ত্রী শ্রী অশ্বিনীকুমার চৌবের উপস্থিতিতে প্রথম রেড রিবন কুইজ প্রতিযোগিতার গ্র্যান্ড ফিনালের আনুষ্ঠানিক উদ্বোধন করেন। এই প্রতিযোগিতার আয়োজক জাতীয় এইডস নিয়ন্ত্রণ সংস্থা ন্যাশনাল এইডস কন্ট্রোল অর্গানাইজেশন এবং কেন্দ্রীয় স্বাস্থ্য ও পরিবার কল্যাণ মন্ত্রক। এই প্রতিযোগিতার উদ্বোধন করেন ডক্টর হর্ষবর্ধন তার ভাষণে বলেন, এটা খুবই গর্বের বিষয় যে, ২০২১ সালের জাতীয় যুব দিবস আমরা উদযাপন করছি। আমাদের যুবদের সাফল্য ও কৃতিত্বের নিদর্শন স্বরূপ এই দিনটি উদযাপন করা হচ্ছে। এই দিনটি স্বামী বিবেকানন্দের জন্ম দিবস হিসেবে খ্যাত। স্বামীজীর আদর্শই যুবদের কাছে অনুপ্রেরণা স্বরূপ।
তিনি বলেন, বিশ্বে ভারতের জনসংখ্যায় যুবকদের প্রাধান্য অনেকটাই বেশি। দেশে সাফল্যের হার নির্ভর করে তরুণদের চাহিদা ও আকাঙ্ক্ষা পূরণের ভিত্তিতে।
তিনি বলেন, লভ্যাংশ সর্বাধিক করার জন্য ভারত তরুণ প্রজন্মকে চাকরির সুযোগ এবং অন্যান্য উপার্জন করার লক্ষ্য নিয়ে অগ্রসর হচ্ছে।একটি নিবিড় বিশ্লেষণ থেকে বোঝা যায় যে সুস্বাস্থ্য, সুশিক্ষা, জীবিকার সুযোগ, ও উপার্জনের মাধ্যমে জীবনযাত্রার মান উন্নয়ন করা সম্ভব।
দেশে প্রথম রেড রিবন কুইজ প্রতিযোগিতা করার জন্য স্বাস্থ্যমন্ত্রী ন্যাশনাল এইডস কন্ট্রোল অরগানাইজেশনকে ধন্যবাদ জানান। তিনি বলেন, এই সংস্থা ২০০৫ সাল থেকে প্রায় ৫০ হাজার বিদ্যালয়ে বয়সন্ধিকালের শিক্ষা সংক্রান্ত অনুষ্ঠান করেছে। এর পাশাপাশি তাঁরা দেশজুড়ে কলেজগামী পড়ুয়াদের জন্য ১২ হাজার ৫০০ টি রেড রিবন ক্লাব গঠন করেছে। এইচআইভি প্রতিরোধে গুরুত্বসহকারে প্রচার চালানো হয়েছে।
প্রধানমন্ত্রীরদপ্তর
শ্রীলঙ্কার রাষ্ট্রপতিকে ধন্যবাদ প্রধানমন্ত্রীর
নতুন দিল্লি, ২৩ মার্চ, ২০২০
প্রধানমন্ত্রী শ্রী নরেন্দ্র মোদী কোভিড-১৯ মোকাবিলায় আপৎকালীন অর্থ তহবিলে অর্থ দানের জন্য শ্রীলঙ্কার রাষ্ট্রপতি গোতাবয়ে রাজাপক্ষেকে ধন্যবাদ জানিয়েছেন।
এক ট্যুইট বার্তায় প্রধানমন্ত্রী বলেছেন "সার্ক কোভিড-১৯ আপৎকালীন অর্থ তহবিলে ৫০ লক্ষ মার্কিন ডলার অর্থ দানের জন্য শ্রীলঙ্কার রাষ্ট্রপতি গোতাবয়ে রাজাপক্ষেকে আন্তরিক অভিনন্দন । আমাদের এই সহযোগিতা সংক্রমণের বিরুদ্ধে লড়াইএ দীর্ঘ পথ দেখাবে। "।
CG/SS/BD
(Visitor Counter : 54
অর্থমন্ত্রক
ই-আয়কর দাখিলে ১৯ শতাংশ বৃদ্ধি
নয়াদিল্লি, ০৬ মে, ২০১৯
২০১৭-১৮ অর্থবর্ষের তুলনায় ২০১৮-১৯ অর্থবর্ষে ই-আয়কর দাখিলের সংখ্যা হ্রাস পেয়েছে বলে এক শ্রেণীর সংবাদমাধ্যমে যে খবর প্রকাশিত হয়েছে তা ঠিক নয় বলে সরকারি সূত্রে জনানো হয়েছে। এই খবর অসত্য এবং ভিত্তিহীন। কারণ, ২০১৭-১৮ অর্থবর্ষ এবং ২০১৮-১৯ অর্থবর্ষে পরিসংখ্যান প্রত্যক্ষ্যভাবে তুলনীয় নয়।
এক বিবৃতিতে জানানো হয়েছে, ২০১৭-১৮ আয়কর বর্ষে ৬ কোটি ৭৪ লক্ষ ই-আয়কর দাখিলের মধ্যে ৫ কোটি ৭৪ লক্ষ ই-আয়কর দাখিল হয়েছে ২০১৭-১৮ অ্যাসেসমেন্ট বর্ষে। তুলনামূলক পরিসংখ্যান থেকে দেখা যাচ্ছে ২০১৮-১৯ অর্থবর্ষে বর্ষে ৬ কোটি ৬৮ লক্ষ ই-আয়কর দাখিল হয়েছে। এরমধ্যে ২০১৭-১৮ অ্যাসেসমেন্ট বর্ষে দাখিল হওয়া ৬ কোটি ৪৯ লক্ষ ই-আয়করও রয়েছে, যা গতবারের তুলনায় ১৯ শতাংশ বেশী। এই পরিসংখ্যান থেকেই স্পষ্ট হয় যে, ২০১৭-১৮ অর্থবর্ষের তুলনায় ২০১৮-১৯ অর্থবর্ষে বৈদ্যুতিন পদ্ধতিতে আয়কর জমা দেওয়ার সংখ্যা বেড়েছে।
এই ই-আয়কর দাখিলের পরিসংখ্যান আয়কর দপ্তরের ই-ফাইলিং ওয়েবসাইটে দেওয়া রয়েছে। প্রাপ্ত তথ্যের ওপর ভিত্তি করে এটা প্রামাণিত হয়েছে যে, অধিকাংশ করদাতাই কর দাখিলের জন্য বৈদ্যুতিন পদ্ধতিকে বেছে নিয়েছেন।
CG/BD /NS
(Visitor Counter : 80
বিজ্ঞানওপ্রযুক্তিমন্ত্রক
জ্যোতির্বিজ্ঞানে বৈজ্ঞানিক ও কারিগরি সহযোগিতার বিষয়ে ভারত ও স্পেনের মধ্যে সমঝোতাপত্র স্বাক্ষরের বিষয়টিতে অনুমোদন দিয়েছে কেন্দ্রীয় মন্ত্রিসভা
নতুনদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জ্যোতির্বিজ্ঞানে বৈজ্ঞানিক ও কারিগরি সহযোগিতার বিষয়ে বেঙ্গালুরুর ইন্ডিয়ান ইন্সটিটিউট অফ অ্যাস্ট্রোফিজিক্স এবং ফ্রান্সের ইন্সটিটুটো দ্য অ্যাস্ট্রোফিজিকা দ্য কানারিস  ও গ্রান্টেকান এসএ -র মধ্যে সমঝোতাপত্র স্বাক্ষরের বিষয়টি জানানো হয়েছে।
এই সমঝোতাপত্রের ফলে, ১) নতুন বৈজ্ঞানিক গবেষণার ফলাফল, ২) নতুন প্রযুক্তি, ৩) বৈজ্ঞানিক বিভিন্ন বিষয় নিয়ে আলোচনা ও প্রশিক্ষণের মাধ্যমে দক্ষতা বৃদ্ধি, ৪) যৌথ বৈজ্ঞানিক প্রকল্প ইত্যাদি নিয়ে কাজ করা হবে।
এই সমঝোতাপত্রের ফলে যৌথ গবেষণা প্রকল্প, প্রশিক্ষণ কর্মসূচি, সম্মেলন ইত্যাদিতে বৈজ্ঞানিক, ছাত্রছাত্রী ও প্রযুক্তিবিদরা অংশ নেবেন। এর ফলে, বৈজ্ঞানিক মেধা ও গবেষণার ভিত্তিতে বিভিন্ন প্রকল্পে সহায়তা করা হবে। সংশ্লিষ্ট সংস্থাগুলির মধ্যে টেলিস্কোপ প্রযুক্তি, রোবোটিক্স টেলিস্কোপ এবং অন্যান্য ক্ষেত্রে প্রযুক্তি উদ্ভাবনে একযোগে কাজের সুযোগ তৈরি হবে।
CG/CB
(
প্রধানমন্ত্রীরদপ্তর
আমেদাবাদে বাভলা-বাগোদারা মহাসড়কে দুর্ঘটনায় একাধিক মানুষের প্রাণহানিতে শোকপ্রকাশ প্রধানমন্ত্রী নরেন্দ্র মোদীর
হতাহতদের জন্য প্রধানমন্ত্রী জাতীয় ত্রাণ তহবিল থেকে এককালীন অর্থ সহায়তার ঘোষণা করলেন প্রধানমন্ত্রী
নতুন দিল্লি, ১১ আগস্ট, ২০২৩
আমেদাবাদে বাভলা-বাগোদারা মহাসড়কে দুর্ঘটনায় একাধিক মানুষের প্রাণহানিতে গভীর শোকপ্রকাশ প্রধানমন্ত্রী নরেন্দ্র মোদী।
ঘটনায় নিহতদের পরিবার পিছু প্রধানমন্ত্রী ত্রাণ তহবিল থেকে ২ লক্ষ টাকা এবং আহতদের ৫০ হাজার টাকা দেওয়ার ঘোষণা করেছেন তিনি।
প্রধানমন্ত্রীর দপ্তর ট্যুইট করে বলেছে;
“আমেদাবাদে জেলায় বাভলা-বাগোদারা মহাসড়কে দুর্ঘটনায় একাধিক মানুষের প্রাণহানিতে আমি যন্ত্রণাবিদ্ধ। মৃতদের পরিবারের প্রতি সমবেদনা জানাই। আহতদের দ্রুত আরোগ্য কামনা করি। স্থানীয় প্রশাসন ক্ষতিগ্রস্তদের সবরকমভাবে সহায়তা করছে।
ঘটনায় নিহতদের পরিবার পিছু প্রধানমন্ত্রী ত্রাণ তহবিল থেকে ২ লক্ষ টাকা দেওয়া হবে। আহতদের দেওয়া হবে ৫০ হাজার টাকা করে।”
(AC/SS/SKD
প্রধানমন্ত্রীরদপ্তর
চার্টার্ড অ্যাকাউন্টস দিবসে প্রধানমন্ত্রীর চার্টার্ড অ্যাকাউন্টেন্টদের অভিনন্দন
নতুনদিল্লি, ১ জুলাই, ২০২০
প্রধানমন্ত্রী শ্রী নরেন্দ্র মোদী চার্টার্ড অ্যাকাউন্টেন্টদের, আজ চার্টার্ড অ্যাকাউন্টস দিবস উপলক্ষ্যে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের পরিশ্রমি সিএ সম্প্রদায় স্বাস্থ্যকর ও স্বচ্ছ অর্থনীতি নিশ্চিত করতে গুরুত্বপূর্ণ ভূমিকা পালন করছেন। দেশ তাঁদের কাজকে শ্রদ্ধার সঙ্গে স্বীকৃতি দিচ্ছে। চার্টার্ড অ্যাকাউন্টস দিবসে অভিনন্দন জানাই।“
(CG/CB
পরিবেশওঅরণ্যমন্ত্রক
শ্রী ভূপেন্দ্র যাদব বলেছেন, ভারতের প্রধানমন্ত্রীর নেতৃত্বে দেশে জীব বৈচিত্র সংরক্ষণের এক আদর্শ নমুনা গড়ে উঠেছে
শ্রী যাদব সম্প্রতি চালু হওয়া সরকারি বেসরকারি অংশীদারিত্বে গ্রীণ ক্রেডিট ব্যবস্থাপনায় সব শিল্প ক্ষেত্রগুলিকে কার্যকর ভাবে যোগদানের আবেদন জানিয়েছেন
নতুন দিল্লি, ৬ জুলাই, ২০২৩
কেন্দ্রীয় বন, পরিবেশ, জলবায়ু এবং শ্রম ও কর্মসংস্থান মন্ত্রী শ্রী ভূপেন্দ্র যাদব বলেছেন, প্রধানমন্ত্রী শ্রী নরেন্দ্র মোদীর নেতৃত্বে ভারত সার্বিক ভাবে জীব বৈচিত্র সংরক্ষণে এক আদর্শ নমুনা গড়ে তুলেছে। গুজরাটে দারোকার রুকমিনি মন্দিরের কাছে হরিয়ালি মহোৎসবের ভাষণে শ্রী যাদব বলেন, পরিবেশ এবং এর ওপর নির্ভরশীল সবকিছুর মধ্যে ভারসাম্য রক্ষা জরুরী। এই লক্ষ্য পূরণে প্রধানমন্ত্রী শ্রী নরেন্দ্র মোদীর সুযোগ্য নেতৃত্বে সরকার মিশন লাইফ-এর সূচনা করেছে।
মন্ত্রী জোর দিয়ে বলেন, খাদ্যশৃঙ্খল এবং বাস্তুতন্ত্র সংরক্ষণের মাধ্যমে প্রকৃতির সংরক্ষণ জরুরী। তিনি সরকারের গৃহীত ডলফিন প্রকল্প ও সিংহ প্রকল্পের উল্লেখ করেন। পাশাপাশি তিনি ম্যানগ্রোভ অঞ্চলের বাস্তুতন্ত্রের এবং ডলফিনের সংরক্ষণের ওপরও জোর দেন। মন্ত্রী, সমুদ্র অঞ্চলের বাস্তুতন্ত্র রক্ষার প্রয়োজনীয়তার কথাও তুলে ধরেন।
বাস্তুতন্ত্র সংরক্ষণের ওই উদ্যোগ বিভিন্ন ক্ষেত্রগুলির যোগদানের আবেদন জানান শ্রী যাদব। তিনি বলেন, সম্প্রতি চালু হওয়া গ্রীণ ক্রেডিট ব্যবস্থাপনায় সরকারি বেসরকারি অশীদারিত্ব জরুরী। মন্ত্রী বলেন, কার্বন নিঃসরণ নিয়ন্ত্রণ ও সবুজ স্তর বজায় রাখার ক্ষেত্রে শিল্প ক্ষেত্রগুলির বিশেষ ভূমিকা রয়েছে। ম্যানগ্রোভ অঞ্চলের বাস্তুতন্ত্র রক্ষায় পিপিপি মডেলে গুজরাট সরকার যে বিশেষ কাজ করেছে তারজন্য সন্তোষ প্রকাশ করেন শ্রী যাদব। ঐতিহাসিক ম্যানগ্রোভ অঞ্চলের সংস্কার গুরুত্বপূর্ণ বলেও তিনি মন্তব্য করেন।
শ্রী যাদব ম্যানগ্রোভ চারা রোপন এবং ম্যানগ্রোভ নার্সারিগুলির বিষয়ে বিস্তারিত খোঁজ-খবর রাখার মত কাজের প্রয়োজনীয়তার ওপরও জোর দেন।
মন্ত্রী বলেন, ভারতে ম্যানগ্রোভ অঞ্চলের সংরক্ষণের জন্য সম্প্রতি এমআইএসএইচটিআই কর্মসূচি চালু করা হয়েছে এবং ভারত ম্যানগ্রোভ জোটের এক গুরুত্বপূর্ণ অংশীদার। তিনি ভারতে সমীক্ষায় যে ৫০০ ধরনের ম্যানগ্রোভ সম্পর্কে তথ্য নথিভুক্ত হয়েছে সেকথাও উল্লেখ করেন।
প্রতিনিধিরা প্রতীকি ম্যানগ্রোভের চারা রোপন করেন। বনদপ্তর এবং বিশিষ্ট কোম্পানির মধ্যে স্বাক্ষরিত হয় একটি মউ। ম্যানগ্রোভ সুরক্ষা ও সংরক্ষণে বিশেষ কাজ করেছেন যারা, সেইসব বন নায়ক বা ‘ফরেস্ট হিরো’-দের সম্মানিত করা হয়।
অনুষ্ঠানে উপস্থিত ছিলেন গুজরাট সরকারের পর্যটন, সংস্কৃতি এবং বন ও পরিবেশ বিষয়ক মন্ত্রী শ্রী মুলুভাই বেরা, জামনগর এবং দারোকার সাংসদ সুশ্রী পুনম বেন মাদাম, রাজকোটের বিধানসভার সদস্য শ্রী উদয় কনগড়, বন দপ্তরের মহানির্দেশক শ্রী চন্দ্র প্রকাশ গয়াল সহ ভারত সরকার ও গুজরাট সরকারের বনদপ্তরের বিশিষ্ট আধিকারিকরা। এছাড়াও এনসিসি-র স্কাউটরা, সারদা পীঠের পন্ডিতরা এবং ভারতীয় বায়ুসেনা, নৌসেনা ও উপকূলরক্ষী বাহিনীর প্রতিনিধিরাও এই অনুষ্ঠানে যোগ দেন।
CG/PM/AS
(Visitor Counter : 50
রেলমন্ত্রক
ভারতীয় রেল রাজ্যগুলির চাহিদা মতো শ্রমিক স্পেশাল ট্রেন চালাবে
নয়াদিল্লী, ১২ জুন, ২০২০
ভারতীয় রেল রাজ্যগুলির চাহিদা মতো শ্রমিক স্পেশাল ট্রেনের মাধ্যমে পরিযায়ীদের নিরাপদে এবং স্বাচ্ছন্দে্য নিজ নিজ গন্তব্য স্থলে পৌঁছে দিতে প্রতিশ্রুতিবদ্ধ। রেল বোর্ডের চেয়ারম্যানের কাছে রাজ্যগুলি চিঠি লিখে শ্রমিক স্পেশাল ট্রেনের প্রয়োজনীয়তার কথা জানানোর পর ভারতীয় রেল এখন আরও ৬৩টি শ্রমিক স্পেশাল ট্রেন চালানোর সিদ্ধান্ত নিয়েছে। কেরালা, অন্ধ্রপ্রদেশ, কর্ণাটক, তামিলনাড়ু, জম্মু-কাশ্মীর, গুজরাট এবং পশ্চিমবঙ্গ -এই ৭টি রাজ্য থেকে শ্রমিক স্পেশাল ট্রেনের প্রয়োজনীয়তার কথা জানানো হয়েছে। মোট ৬৩টি শ্রমিক স্পেশাল ট্রেনের মধ্যে অন্ধ্রপ্রদেশের ৩টি, গুজরাটের ১টি, জম্মু-কাশ্মীরে ৯টি, কর্ণাটকের ৬টি, কেরলের ৩২টি, তামিলনাড়ুর ১০টি এবং পশ্চিমবঙ্গের ২টি ট্রেন রয়েছে। উত্তরপ্রদেশ সরকার তাদের প্রয়োজন অনুযায়ী শ্রমিক স্পেশাল ট্রেনের কথা ভারতীয় রেলের কাছে জানাবে।
এটা উল্লেখযোগ্য যে রেল বোর্ডের চেয়ারম্যান গত ২৯শে মে, তেশরা ও ৯ই জুন রাজ্যগুলিকে চিঠি লিখেছিলেন। চিঠিতে রেল বোর্ডের চেয়ারম্যান জানিয়েছিলেন, রাজ্যের প্রয়োজন অনুযায়ী ট্রেনের জন্য অনুরোধ জানানো হলে ভারতীয় রেল ২৪ ঘন্টার মধ্যে শ্রমিক স্পেশাল ট্রেনের ব্যবস্থা করবে।
রাজ্যগুলির কতো ট্রেনের প্রয়োজন এবং কতো পরিযায়ী যাতায়াত করবেন তার একটি পরিকল্পনা রেলের কাছে জমা দিলে সেই অনুযায়ী মন্ত্রক ট্রেনের ব্যবস্থা করতে পারবে। তাই রাজ্যগুলিকে দ্রুত সেই পরিকল্পনা জমা দেওয়ার জন্য অনুরোধ জানানো হয়েছে। ভারতীয় রেল এও আশ্বাস দিয়েছে যে ভবিষ্যতে যেকোন প্রয়োজনে অতিরিক্ত শ্রমিক স্পেশাল ট্রেন চালাবে। এখনও অবধি ৪ হাজার ২৭৭টি শ্রমিক স্পেশাল ট্রেনের সাহায্যে ভারতীয় রেল ৬০ লক্ষেরও বেশি ব্যক্তিকে তাদের নিজ নিজ রাজ্যের গন্তব্য স্থলে পৌঁছে দিয়েছে। উল্লেখ্য, গত পয়লা মে থেকে ভারতীয় রেল শ্রমিক স্পেশাল ট্রেন চালাচ্ছে।
(CG/SS/NS
নারীওশিশুবিকাশমন্ত্রক
অনাবাসী ভারতীয়দের বৈবাহিক বিরোধের ক্ষেত্রে শিশুদের হেফাজত বিষয়ে মধ্যস্থতার জন্য শিশু অধিকার সুরক্ষায় জাতীয় কমিশন একটি বিশেষ সেল গঠন করবে
নয়াদিল্লি, ০১ আগস্ট, ২০১৮
কেন্দ্রীয় মহিলা ও শিশু বিকাশ মন্ত্রক শিশু অধিকার সুরক্ষার জন্য জাতীয় কমিশনকে, অনাবাসী ভারতীয় দম্পতিদের মধ্যে বৈবাহিক বিরোধের জেরে শিশুদের হেফাজত বিষয়ে সমস্যার নিষ্পত্তির জন্য একটি বিশেষ মধ্যস্থতাকারী সেল গঠনের নির্দেশ দিয়েছে। এই সেলে একজন চেয়ারপার্সন ছাড়াও দু’জন বিশেষজ্ঞ সদস্য হিসাবে থাকবেন। এই ধরণের সমস্ত বিরোধ গত ২০.১২.২০১৭ তারিখে গঠিত মহিলা ও শিশু বিকাশ মন্ত্রকের অখন্ড নোডাল এজেন্সি দেখাশোনা করবে। মন্ত্রক এক বিজ্ঞপ্তিতে জানিয়েছে, বিবদমান দম্পতির যে কোনও একজন এই ধরণের সমস্যার ক্ষেত্রে নোডাল এজেন্সির কাছে অভিযোগ জানাতে পারবেন। এমনকি, সংশ্লিষ্ট শিশু বা তার অভিভাবকও এজেন্সির কাছে লিখিত বক্তব্য জানাতে পারবেন। আবেদন পাওয়ার ছ’মাসের মধ্যে মধ্যস্থতার মাধ্যমে এই ধরণের বিরোধ মিটিয়ে ফেলার উদ্যোগ নেওয়া হবে। তবে এ বিষয়ে এজেন্সির কোনও নির্দেশকে একই বিরোধের জন্য আদালতে দায়ের হওয়া অভিযোগের কাজে হস্তক্ষেপ বলে ধরা হবে না।
মহিলা ও শিশু বিকাশ মন্ত্রী শ্রীমতী মানেকা সঞ্জয় গান্ধী বলেছেন, এই ধরণের বিরোধের ক্ষেত্রে সংশ্লিষ্ট শিশুটির স্বার্থে বিবদমান পিতা-মাতার জন্য পরিস্থিতি অনুযায়ী একটি পরিকল্পনা তৈরি করে দেওয়া হবে। অধিকাংশ ক্ষেত্রেই মধ্যস্থতার মাধ্যমে এই ধরণের সমস্যা মিটে যাবে বলে মন্ত্রী আশা প্রকাশ করেছেন।
CG/PB/SB……
(Visitor Counter : 31
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৬ ডিসেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১৩৫ কোটি ২৫ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৯৭৪
জাতীয় স্তরে সুস্থতার হার বর্তমানে ৯৮.৩৮ শতাংশ, যা ২০২০-র মার্চ থেকে সর্বোচ্চ
দেশে গত ২৪ ঘণ্টায় করোনামুক্ত হয়েছেন ৭ হাজার ৯৪৮ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৪১ লক্ষ ৫৪ হাজার ৮৭৯ জন
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.২৫ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ৮৭ হাজার ২৪৫
সাপ্তাহিক-ভিত্তিতে আক্রান্তের হার ০.৬৪ শতাংশ, যা ৩২ দিন ১ শতাংশের নীচে রয়েছে
দৈনিক-ভিত্তিতে আক্রান্তের হার ০.৫৭ শতাংশ, যা গত ৭৩ দিনে ২ শতাংশের নীচে রয়েছে
দেশে এখনও পর্যন্ত নমুনা পরীক্ষার সংখ্যা ৬৬ কোটি ২ লক্ষ
CG/SS/SKD/
(Visitor Counter : 98
পর্যটনমন্ত্রক
আন্তর্জাতিক যোগ দিবস উপলক্ষে পর্যটন মন্ত্রক সপ্তাহব্যাপী অনুষ্ঠানের আয়োজন করেছে
নয়াদিল্লি, ১৯ জুন, ২০২০
কেন্দ্রীয় পর্যটন মন্ত্রক সপ্তাহব্যাপী আন্তর্জাতিক যোগ দিবস উদযাপনের উদ্যোগ নিয়েছে। এরই অঙ্গ হিসেবে মন্ত্রকের আঞ্চলিক কার্যালয়ে ১৫ই জুন থেকে একাধিক অনুষ্ঠানের আয়োজন করা হয়েছে। এর বিষয়-ভাবনা হল – ‘যোগ @ঘরে এবং পরিবারের সঙ্গে যোগাভ্যাস’। লকডাউন চলাকালীন স্বাস্থ্যকর মানসিক বিকাশ এবং শরীরকে সুস্থ রাখতে সাধারণ মানুষের মধ্যে সচেতনতা গড়ে তুলতে এই উদ্যোগ নেওয়া হয়েছে। ভার্চ্যুয়াল জগতের মাধ্যমে যোগের বিভিন্ন কার্যকলাপ তুলে ধরা হচ্ছে।
কেন্দ্রীয় পর্যটন মন্ত্রী শ্রী প্রহ্লাদ সিং প্যাটেল আগামীকাল অর্থাৎ, ২০শে জুন পর্যটন মন্ত্রক আয়োজিত দেখো আপনা দেশ ওয়েবিনারে অংশ নেবেন। একইসঙ্গে এই অনুষ্ঠানে সদগুরু জাগ্গি বাসুদেবজির সঙ্গে আলাপচারিতা উপস্থাপন করবেন। এই আলাপচারিতার নাম দেওয়া হয়েছে ‘ভারত : একটি সংস্কৃতির পীঠস্থান’। দুপুর ২টো থেকে ৩টে পর্যন্ত চলবে এই অনুষ্ঠান। একইসঙ্গে এই অনুষ্ঠানে অংশ নেবেন স্পাইস জেটের সিএমডি শ্রী অজয় সিং, ওওয়াইও-র শ্রী রীতেশ আগরওয়াল, বিশিষ্ট ফ্যাশন ডিজাইনার শ্রীমতী অনিতা ডংগ্রে, বিশিষ্ট রন্ধনশিল্পী শ্রী রনবীর ব্রার এবং ম্যারিয়ট মার্কেটিং-এর সহ-সভাপতি শ্রীমতী রঞ্জু অ্যালেক। ‘এক ভারত শ্রেষ্ঠ ভারত’ কর্মসূচির আওতায় কেন্দ্রীয় পর্যটন মন্ত্রক দেশের সমৃদ্ধশালী বৈচিত্র্যকে তুলে ধরতেই দেখো আপনা দেশ ওয়েবিনারের আয়োজন করেছে।
এই ওয়েবিনার সিরিজটি ‘ইনক্রেডিবল ইন্ডিয়া’র সোশ্যাল মিডিয়া ফেসবুক পেজ facebook.com/incredibleindia/ এবং ইউ টিউব- Youtube.com/incredibleindia এ সরাসরি দেখা যাবে।
যোগাভ্যাস এবং সুস্থতার ওপর ভিত্তি করে কেন্দ্রীয় পর্যটন মন্ত্রক আয়োজিত দেখো আপনা দেশের অন্যান্য ওয়েবিনারগুলির মধ্যে রয়েছে -
১৯শে জুন – সকাল ১১টা থেকে ১২টা পর্যন্ত ‘যোগাভ্যাস এবং কল্যাণ’ শীর্ষক একটি ওয়েবিনারের আয়োজন করা হয়। এখানে যোগগুরু ভরত ঠাকুর সহ বিশিষ্টজনেরা যোগাভ্যাস এবং যোগের নিয়মাবলী সম্পর্কে মত প্রকাশ করেন।
২১শে জুন – সকাল ১১টা থেকে দুপুর ১২টা পর্যন্ত ‘ভারত যোগাভ্যাসের অন্যতম গন্তব্য’ শীর্ষক একটি ওয়েবিনারের আয়োজন করা হয়। গ্রিনওয়ে-র সিইও শ্রী আচল মেহেরা সহ বিশিষ্টজনেরা এতে অংশ নেবেন।
যোগাভ্যাসে অংশগ্রহণকারী সকলের পরিবারকে যোগাভ্যাসের বিষয়ে উৎসাহিত করে তুলতে এই উদ্যোগ নেওয়া হয়েছে । ইক্রেডিবল ইন্ডিয়া সোশ্যাল মিডিয়াকে যুক্ত করা হয়েছে। এখানে প্রতিদিনের যোগাভ্যাসের ছবি ও ভিডিওগুলি পোস্ট করা যাবে। এছাড়াও মন্ত্রক যোগাভ্যাসের ওপর বিভিন্ন ক্যুইজ,বিভিন্ন প্রশ্ন উওরের ব্যবস্থা করা হয়েছে। দেশের অভ্যন্তরীণ পর্যটনের বিষয় সাধারণ মানুষের কাছে তুলে ধরতে পর্যটন মন্ত্রক MyGov-এর সঙ্গে যুক্ত হয়েছে। পর্যটন মন্ত্রকের উদ্দেশ্যই হল আন্তর্জাতিক যোগ দিবসের সময় ভারতের সমৃদ্ধশালী ঐতিহ্যবাহী যোগ-নির্ভর পর্যটনের বিকাশ ঘটানো।
(CG/SS/DM